महाराष्ट्र के डिप्टी CM फडणवीस के दावे को गलत बताया, कहा- वे झूठ बोल रहे हैं
Maharashtra's Deputy CM Fadnavis claims BJP-NCP government formed in 2019 with Pawar's consent; Sharad Pawar said – he is lying
NCP अध्यक्ष शरद पवार ने सोमवार को महाराष्ट्र के डिप्टी सीएम देवेंद्र फडणवीस के उस बयान को झूठा बताया है, जिसमें उन्होंने यह दावा किया था कि 2019 में शरद पवार कि सहमति से ही अजीत पवार के साथ भाजपा की सरकार बनी थी।
उन्होंने कहा कि फडणवीस एक सुलझे हुए नेता हैं। वे किस आधार पर इस तरह का बयान दे रहे हैं? मुझे लगा कि देवेंद्र एक संस्कारी और सज्जन व्यक्ति हैं। मुझे कभी नहीं लगा कि वह झूठ का सहारा लेंगे और इस तरह का बयान देंगे।
पहले फडणवीस का बयान पढ़िए...
एक टीवी चैनल को दिए इंटरव्यु में महाराष्ट्र के डिप्टी CM देवेंद्र फडणवीस ने दो दावे किए। पहला दावा- उद्धव ठाकरे की महा विकास अघाड़ी सरकार के समय मुझे जेल में डालने की कोशिश हुई।
दूसरा दावा- 2019 में महाराष्ट्र विधानसभा चुनाव के रिजल्ट आने के बाद भाजपा सबसे बड़ी पार्टी बनी थी। शिवसेना से विवाद के बाद NCP ने राज्य में स्थिर सरकार बनाने के लिए भाजपा को ऑफर किया था। इसके बाद शपथ हुआ। सब कुछ शरद पवार की सहमति से हुआ था। हालांकि अचानक चीजें तेजी से बदलीं और अजीत पवार ने 80 घंटे बाद ही सरकार छोड़ दिया।
ऐसा था 2019 का पूरा घटनाक्रम
24 अक्टूबर 2019 को महाराष्ट्र विधानसभा चुनाव के नतीजों में बीजेपी को 105 सीटें मिली थीं। वहीं, शिवसेना ने 56 सीटों पर जीत दर्ज की थी। चुनाव के पहले दोनों ही पार्टियां पहले गठबंधन में थीं, बाद में तालमेल बिगढ़ गया और अलग हो गईं। फिर शिवसेना ने NCP और कांग्रेस के मिलकर सरकार बनाने की कोशिश की लेकिन असफल हुए। इसके बाद 12 नवंबर को राज्य में राष्ट्रपति शासन लागू हो गया।
लेकिन 23 नवंबर को आश्चर्य चकित करने वाला घटनाक्रम हुआ। महाराष्ट्र के तत्कालीन राज्यपाल भगत सिंह कोश्यारी ने सुबह-सुबह फडणवीस को और अजीत पवार को उपमुख्यमंत्री के पद पर शपथ दिलवा दी। लेकिन अजीत पवार सरकार से 80 घंटों में ही स्तीफा दे दिया था। उसके कुछ दिनों बाद शिवसेना और NCP ने साथ आकर सरकार बनाई और उद्धव ठाकरे नए सीएम बन गए।
महाराष्ट्र में ठाकरे राज: उद्धव मुख्यमंत्री बने, अजित पवार ने कहा- डिप्टी सीएम पद पर राकांपा में फैसला बाकी
उद्धव ठाकरे (59 वर्ष) ने गुरुवार शाम 6:40 बजे महाराष्ट्र के मुख्यमंत्री पद की शपथ ली। उद्धव ने कहा, "मैं छत्रपति शिवाजी महाराज और अपने माता-पिता का स्मरण कर शपथ शुरू करता हूं। उद्धव शपथ लेने के बाद जमीन पर बैठ गए और झुककर सबका अभिवादन किया। राज्यपाल भगत सिंह कोश्यारी ने उन्हें शपथ दिलवाई, जिन्होंने 6 दिन पहले देवेंद्र फडणवीस को मुख्यमंत्री और अजित पवार को उप मुख्यमंत्री पद की शपथ दिलवाई थी। उद्धव शपथ के तुरंत बाद परिवार के साथ सिद्धि विनायक मंदिर दर्शन करने के लिए गए। पूरी खबर पढ़िए...
शिंदे की ताजपोशी की पूरी कहानी:बगावत के 10 दिन बाद CM बने, फडणवीस को डिप्टी CM बनने का निर्देश नड्‌डा को देना पड़ा
एकनाथ शिंदे ने महाराष्ट्र के 20वें मुख्यमंत्री के तौर पर शपथ ली। देवेंद्र फडणवीस उप मुख्यमंत्री बने। शपथ के घंटेभर बाद दोनों ने कैबिनेट मीटिंग भी बुला ली। ये सब कुछ महज पांच घंटे के भीतर हुआ। पढ़िए पूरी खबर...